cyanic-selkie/wikianc huggingface dataset:
Բելլաթրիքս Լեսթրեյնջ
Մալֆոյների տան ընդհարումը
Բելլաթրիքսն դանակը դնում է ուշաթափված Հերմիոնայի կոկորդին և պահաջում, որ գերիները վայր դնեն փայտիկները։ Դանակը պահելով Հերմիոնայի կոկորդին` Բելլաթրիքսն արձակում է իր Սև Նշանը և կանչում Լորդ Վոլան դե Մորտին։ Այդ պահին Դոբբին հայտնվում է նրանց գլխավերևում գտնվող ջահի վրա և սկսում թուլացնել ջահը, վերջիվերջո այն ընկնում է և Հերմիոնան կարողանում է փախչել։ Բելլաթրիքսն Դոբբիին վիրավորում է և ասում, որ նա համարձակվում է ապստամբել իր տերերի դեմ։ Դոբբին պատասխանում է, որ ինքը ազատ էլֆ է և փորձում է հեռահայտնվել ու փախչել իր ընկերների հետ միասին։ Այդ ժամանակ Բելլաթրիքսն նետում է իր արծաթյա դանակը, որը նրանց հետ միասին հեռահայտնվում է։ Դանակը դիպչում է Դոբբիին և նա մահանում է։
Բելլաթրիքսն և Մալֆոյի կալվածքում գտնվող մնացած մահաբերները` Հարրիին կալվածքում պահել չկարողանալու համար, խստորեն պատժվում են։ Ընդհարման ժամանակ Բելլաթրիքսն կորցնում է նաև իր փայտիկը։
Միջադեպից հետո Հերմիոնան օգտագործում է Բելլաթրիքսյի մազը, որը իր վրա էր մնացել ընդհարմումից հետո, որպեսզի մուտք գործի Բելլաթրիքսյի Գրինգորթսի պահախուց, քանի որ այդ ժամանակ Շեղաձիգ Նրբանցքը լիքն էր մահաբերներով։
Մոլլի Ուիզլիի հետ մենամարտը և մահը
1998 թվականի Հոգվարթսի ճակատամարտի ժամանակ Բելլաթրիքսային վերջապես հաջողվում է սպանել իր զարմուհի Նիմֆադորա Թոնքսին` իր օտարված քրոջ դուստրը։ Երբ Լորդ Վոլան դե Մորտը ժամանակավոր նահանջ հայատրարեց` սպասելով, որ Հարրի Փոթերը կներկայանա իրեն, Բելլաթրիքսն առաջարկեց իր օգնությունը, երբ Սև Լորդը մահվան նզովք գործադրեց Հարրիի վրա, ջերմեռանդորեն խնդրեց ստուգել կյանքի նշանները, սակայն Լորդը մերժում է և ուղարկում նրա փոքր քրոջը` Նարսիսային։ Երբ Նարսիսան ստում է և ասում, որ Հարրին մահացել է, Վոլան դե Մորտը իր հետևորդների ուղեկցությամբ գնաում է Հոգվարթս` հայտարարելու, որ Հարրիին «մահացել» է։
Երբ ճակատամարտը վերսկսվեց Բելլատրսիան կռվում էր Հերմիոնա Գրեյնջերի, Ջինի Ուիզլիի և Լունա Լավգուդի դեմ։ Նա միակ մահաբերն էր մնացել, ով կռվում էր իր տիրոջ կողքին, ով նույնպես կռվում էր երեք հակառակորդի դեմ։ Ասվում էր, որ, ճիշտ է, բոլոր երեք հակառակորդներն էլ հմուտ էին, սակայն չէի կարողանում գերազանցել Բելլաթրիքսային, ով ուներ մենամարտելու մասին գիտելիքների մեծ պաշար։ Բելլաթրիքսն մահվան անեծք ուղարկեց Ջինիին, սակայն վրիպեց։ Դա նկատեց Ջինիի մայրը` Մոլլի Ուիզլին, և մարտահրավեր նետեց Բելլաթրիքսային և սկսեց մենամարտել նրա հետ։ Նա ընդունեց մարտահրավերը ժպիտը դեմքին, սակայն երբ Մոլլին սկսեց հարձակվել ժպիտը անհետացավ և բարկությունը տիրեց նրան։ Հակառակորդը ավելի ահարկու էր, քան Բելլաթրիքսն կարծում էր։ Երկուսն էլ սկսեցին ինտենսիվացնել հարձակումները, հողը իրենց ոտքերի տակ տաքանում և նույնիսկ ճեղքվում էր։
Չնայած դրան Բելլաթրիքսն շարունակում էր ծիծաղել և ծաղրել հակառակորդին։ Մոլլի անեծքը դիպչում է Բելլաթրիքսյի սրտին և նա մահանում է, բարկացած Վոլան դե Մորտը շրջվում է դեպի Մոլլին։
Բելլաթրիքսն այլևս ողջ չէր համոզվելու համար, որ Սնեյփի հանդեպ իր անվստահությունը ճիշտ էր և այլևս չէր կարող տեսնել իր տիրոջ վերջնական կորխանումը ։
Արտաքին նկարագրություն
Բելլաթրիքսն նկարագրված է որպես բարձրահասակ, հաստ, փայլուն սև մազերով կին, բարակ շուրթերով, երկար թարթիչներ ունեցող աչքերով և ուժեղ ծնոտով։ Նա Բլեքների տան անդամ էր և նրա ամբարտավան տեսքը սովորական էր նրանց ընտանիքի բոլոր անդամների համար։
Որպես մահաբեր նա իր ձախ ձեռքին կրում էր Սև նշանը։
Իր երկար բանտարկությունից հետո նրա արտաքին նկարագրության մեջ նշվում էր հյուծված և գանգանման դեմքի մասին, սակայն կարողացել էր պահպանել իր մեծ գեղեցկությունը ։ Առաջին հայացքից Բելլաթրիքսն շատ նման էր իր փոքր քրոջը՝ Անդրեմեդա Թոնքսին։ Սակայն Անդրոմեդան ուներ թեթև շագանակագույն մազեր, սիրալիր, բարի երես և լայն աչքեր։ Հարրի Փոթերը նկատել էր նաև, որ Նարսիսան Բելլաթրիքսյի նման գեղեցիկ է, սակայն ոչ այնքան «մութ» ինչպես իր քույրը, երկուսն էլ շատ նման էին իրար ։
Ծանոթագրություններ
Կատեգորիա:Կերպարներ այբբենական կարգով Հարրի Փոթեր Կատեգորիա:Գրական հերոսներ Կատեգորիա:Հարրի Փոթերի կերպարներ
Սենտ Կրուա Վոլվեսթր
Համայնքի INSEE կոդ՝ 09257։
Բնակչություն
Համայնքի բնակչությունը 2008 թվականին կազմում էր 666 մարդ։
Տնտեսություն
2007 թվականի տվյալներով 429 աշխատունակ տարիքի մարդկանցից (15-64 տարեկան) 300-ը տնտեսապես ակտիվ էին, 129-ը անգործունակ (ակտիվության ցուցանիշը 69,9 %, 1999 թվականին եղել է՝ 69,3 %)։ 300 աշխատունակ բնակիչներից 255-ը աշխատում էին (153 տղամարդ և 102 կին), անաշխատանք էին 45-ը (20 տղամարդ և 25 կին)։ 129 անգործունակ մարդկանցից 25-ը աշակերտներ կամ ուսանողներ են, 54-ը թոշակառու, 50-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Բեցալելի անվան արվեստի և դիզայնի ակադեմիա
Բեցալելն այժմ գտնվում է Երուսաղեմի հրեական համալսարանի Սկոպուս լեռան կամպուսում, բացառությամբ ճարտարապետության բաժնի, որը տեղակայված է Երուսաղեմի կենտրոնում գտնվող Բեցալելի պատմական շենքում։ 2009 թվականին հայտարարվեց, որ Բեցալելը կտեղափոխվի Ռուսական վանատան նոր կամպուս, որպես Երուսաղեմի կենտրոնը վերակենդանացնելու քաղաքային ծրագրերի մի մաս։ Նոր Բեցալելի կամպուսը նախագծել է Տոկիոյում գործող SANAA ճարտարապետական ընկերությունը։
Պատմություն
«Բեցալել արվեստի և արհեստի դպրոցը» հիմնադրվել է 1906 թվականին Բորիս Շացի կողմից, որը նախատեսում էր ստեղծել արվեստի ազգային ոճ, որը կլինի դասական հրեական՝ Մերձավոր Արևելքի և եվրոպական ավանդույթների խառնուրդ։ Դպրոցը բացվեց Եթովպիայի փողոցում վարձակալված տարածքներում։ Այն տեղափոխվել է 1880-ական թվականներին կառուցված շինությունների մի համալիր՝ շրջապատված ատամնավոր քարե պատով, որոնց սեփականատերերը հարուստ արաբներն էին։ 1907 թվականին Հրեական ազգային հիմնադրամը տարածքը գնել է Բորիս Շացի համար։ Շացը կամպուսում ապրել է կնոջ և երեխաների հետ ։ Բեցալելի առաջին դասընթացին մասնկցում էին Եվրոպայից ժամանած 30 երիտասարդ արվեստի ուսանողներ, որոնք հաջողությամբ հանձնել էին ընդունելության քննությունը։ Տարբեր երկրներից ժամանած և ընդհանուր լեզու չունեցող ուսանողներին եբրայերեն ուսուցանում էր Էլիեզեր Բեն-Եհուդան ։ Նրա կինը՝ Հեմդա Բեն-Եհուդան, Բորիս Շացի քարտուղարուհին էր ։
Ավանդական քանդակի և նկարչության բաժինների հետ մեկտեղ դպրոցն ուներ արհեստանոցներ, որտեղ արծաթից, կաշվից, փայտից, արույրից և գործվածքից արվեստի առարկաներ էին արտադրում։ Արհեստավորներից շատերը եմենցի հրեա արծաթագործներ էին, որոնք երկար ժամանակ աշխատել էին թանկարժեք մետաղների հետ, ինչպիսիք են արծաթը և ոսկին, որը Եմենում ավանդական հրեական զբաղմունք էր։
Ուսանողներից շատերը դարձել են հայտնի արվեստագետներ, այդ թվում` Մեյր Գուր Արյեն, Զեև Ռաբանը, Շմուել Բեն Դավիդը, Յակոբ Բեն-Դովը, Զեև Բեն-Ցվին, Յակոբ Էյսենբերգը, Յակոբ Փինսը, Յակոբ Շտեյնհարդտ և Հերման Շտրուկը ։
1912 թվականին Բեցալելն ունեցել է մեկ կին ուսանող, Մարուսիա (Միրիամ) Նիսենհոլցը, որն օգտագործել է «Chad Gadya» կեղծանունը ։ Ֆինանսական դժվարությունների արդյունքում Բեցալելը փակվել է 1929 թվականին։ Հիտլերի իշխանության գալուց հետո Բեցալելի տնօրենների խորհուրդը խնդրեց Ջոզեֆ Բոդկոյին, որը 1933 թվականին փախել էր Գերմանիայից, վերաբացել հաստատությունը և դառնալ դրա տնօրենը ։ Նոր Բեցալելի արվեստի և արհեստի դպրոցը բացվել է 1935 թվականին՝ ներգրավելով շատ ուսուցիչների և աշակերտների Գերմանիայից, որոնցից շատերը նացիստների կողմից փակված Բաուհաուզի դպրոցից էին ։ Բուդկոն հրավիրեց Յակոբ Շտեյնհարդտին և Մորդեխայ Արդոնին դասավանդելու դպրոցում, որոնք երկուսն էլ հաջողվեց նրան որպես տնօրեններ ։
1958 թվականին հաստատությունն արժանացել է Իսրայելի մրցանակի ։
Բեցալել տաղավար
Բեցալել տաղավարը 1912 թվականին Յաֆֆյան դարպասներից դուրս կառուցված թիթեղածածկ փայտյա տանիքով և աշտարակով շինություն էր։ Այն Բեցալելի հուշանվերների խանութն ու ցուցասրահն էր։ Վեց տարի անց տաղավարը ոչնչացվեց բրիտանական իշխանությունների կողմից։
Բեցալել ոճ
Բեցալելը մշակել է արվեստի տարբերակիչ ոճ, որը հայտնի է որպես Բեցալել դպրոց, որը նկարագրում է աստվածաշնչային և սիոնիստական թեմաներ այնպիսի ոճով, որն իր վրա է կրում եվրոպական art nouveau և ավանդական պարսկական ու սիրիական արվեստի ոճերը։ Նկարիչները միավորել են «շրջակա միջավայրի, ավանդույթների և նորարարությունների բազմազան շերտեր» նկարներում և արհեստագործական իրերում, որոնք առնչվում են «աստվածաշնչյան թեմաներին, իսլամական դիզայնին և եվրոպական ավանդույթներին»՝ ջանալով ստեղծել «հրեական արվեստի յուրահատուկ ոճը» նոր ազգի համար, որը կառուցվում էր հին հրեական հայրենիքում ։
Այժմ
2006 թվականին Բեցալել արվեստի և դիզայնի ակադեմիան նշեց իր 100-ամյակը։ Ակադեմիան գտնվում է Երուսաղեմի Սկոպուս լեռան վրա, ունի 1500 ուսանող։ Գործում են հետևյալ ֆակուլտետները՝ գեղարվեստի, ճարտարապետության, կերամիկական դիզայնի, արդյունաբերական դիզայնի, զարդերի, լուսանկարչության, վիզուալ հաղորդակցություն, անիմացիայի, ֆիլմերի և արվեստի պատմություն ու տեսություն։ Ճարտարապետական կամպուսը գտնվում է Երուսաղեմի կենտրոնում՝ պատմական Բեցալելի շենքում։ Բեցալելն առաջարկում է գեղարվեստի բակալավրի (B.F.A.), ճարտարապետության բակալավրի (B.Arch.), դիզայնի բակալավրի (B.Des.) աստիճաններ, Գեղարվեստի մագիստրոսի աստիճան Երուսաղեմի հրեական համալսարանի հետ համատեղ, երկու տարբեր դիզայնի մագիստրոսի (M.des) և արվեստի տեսության ու քաղաքականության (M.A.) աստիճաններ։
Ակադեմիան մտադիր է վերադառնալ քաղաքի կենտրոն ։
2011 թվականին «Միլանի կահույքի տոնավաճառում» Բեցալելի ուսանողների ցուցադրությունը նկարագրվեց որպես «աշխույժ մրցակցություն» լավագույն ցուցահանդեսի համար ։
Արտաքին հղումներ
Կատեգորիա:Իսրայելի արվեստի դպրոցներ Կատեգորիա:Իսրայելի քոլեջներ Կատեգորիա:Իսրայելի համալսարաններ Կատեգորիա:1906 հիմնադրված կրթական հաստատություններ
Մագնիտ (խանութների ցանց)
«Մագնիտ»՝ ռուսական մանրածախ խանութների ցանց, որը հիմնադրվել է 1994 թվականի մարտի 5-ին։ 2015 թվականի հուլիսի դրությամբ «Մագնիտ» ընկերությունն ունի 9900 խանութ՝ «խանութ տան մոտ» ձևաչափով, իսկ մանրածախ խանութների ընդհանուր քանակը, այդ թվում հիպերմարկետները, «Ընտանեկան Մագնիտ» և «Մագնիտ Կոսմետիկ» ունիվերսամները, հասել են 12,9 հազարի ։ 2012 թվականի կեսերին «Մագնիտ»-ը մտել է աշխարհի խոշորագույն մանրածախ առևտրի հինգերորդ հորիզոնականը ։ Շտաբ-բնակարանը գտնվում է Կրասնոդար քաղաքում։
Պատմություն
Ընկերությունը հիմնվել է 1994 թվականի մարտի 5-ին, երբ ներկայիս սեփականատեր Սերգեյ Գալիցկին հիմնեց կենցաղային քիմիայի առևտրի ընկերությունը ։ «Մագնիտ» ընկերության առաջին խանութը բացվել է Կրասնոդարում 1998 թվականին։ Մանրածախ խանութների ցանցն արագ զարգացել է, մինչև 2005 թվականը հասնելով 1500 խանութների։ 2006 թվականից սկսել է զարգանալ հիպերմարկետների ցանցը, իսկ 2007 թվականին Կրասնոդարում բացվել է առաջին հիպերմարկետը։
2008 թվականի դեկտեմբերի վերջի դրությամբ «Մագնիտ» խանութների ցանցը ընդգրկվել է ճգնաժամի ընթացքում պետական աջակցության իրավունք ունեցող ընկերությունների ցանկում։
2010 թվականից սկսած ընկերությունը սկսեց զարգացնել «Մագնիտ Կոսմետիկ» խանութների ցանցը ։
2012 թվականին ընկերությունը ստեղծել է սեփական «Մագնիտ Էներգո» էներգախնայող ընկերությունը, որը, ինչպես նախատեսվում է, կծառայի ցանցի խանութներին ։
Բաժնետոմսերի հրապարակային վաճառք
2009 թվականի հոկտեմբերի 28-ին հայտերի գիրքը փակվեց եւ որոշվեց բաժնետոմսերի երկրորդային վաճառքի գինը և գլոբալ ավանդային մուտքերը։ Հանրային առաջարկի շրջանակներում ներդրողները արժեթղթեր գնել են շուկայական գնից ավելի բարձր գնով, վերջնական տեղաբաշխման գինը` 13 դոլար, գլոբալ ավանդային անդորրագրի համար (հինգ ստացականները համարժեք են մեկ բաժնետոմսի, ուստի բաժնետոմսի արժեքը կազմում է 65 դոլար)։ 2009 թվականի հոկտեմբերի 28-ին Լոնդոնի ֆոնդային բորսայում ընկերության մուտքերի առևտուրը փակվել է շուրջ 12,5 դոլարով։ Մոսկվայի միջբանկային արժութային բորսայում ընկերության բաժնետոմսերի գինը կազմել է 55.4 դոլար ։
2009 թվականին Առաջնային հրապարակային առաջարկից հետո J. P. Morgan Chase Bank-ը իր բաժնեմասը բարձրացրեց մինչեւ 16,72% ։
2015 թվականին «Մագնիտ» մանրածախ առևտրային ցանցը ընդգրկվել է աշխարհի 100 նորարարական ընկերությունների վարկանիշում` Forbes-ի վարկածով (23-րդ տեղը)` առաջ անցնելով այնպիսի հսկաների, ինչպիսիք են Visa-ն, Starbucks-ը, Adobe-ը և Coca-Cola-ն ։
Սեփականատերեր և կառավարում
Ցանցի հիմնական սեփականատերերը (2015 թվականի դեկտեմբերի դրությամբ) ։
Գործունեություն
2016 թվականի մարտի 1-ի դրությամբ ընկերության ցանցն ընդգրկում է 12089 խանութ, այդ թվում` 9594 խանութ՝ «խանութ տան մոտ» ձևաչափով, 375 հիպերմարկետ (ներառյալ 156 հիպոտեկային «ընտանեկան Մագնիտ») և 2121 խանութ «Մագնիտ կոսմետիկա», որոնք գտնվում են Ռուսաստանի 2363 բնակավայրերում։
2016 թվականի մարտ ամսվա սկզբին ընկերությունն ունեցել է 26 բաշխիչ կենտրոն ։ «Մագնիտ»-ի տնօրինության տակ է MAN-ի, Mercedes-Benz-ի և Renault-ի 5,7 հազար բեռնատար մեքենա։ Ավտոտրանսպորտային ձեռնարկությունները հասանելի են ընկերության յուրաքանչյուր բաշխիչ կենտրոնում, որոնցից յուրաքանչյուրն ունի պաշտոնական վավերացված ծառայություն։
Գործունեության ցուցանիշներ
Ընկերության եկամուտը Ֆինանսական հաշվետվությունների միջազգային ստանդարտների շրջանակներում 2010 թվականին կազմել է 236 մլրդ ռուբլի։ (2009 թվականին` 169.9 մլրդ ռուբլի, 2008 թվականին՝ 5.35 մլրդ դոլար), զուտ շահույթը` 10 մլրդ ռուբլի։ (8,7 միլիարդ ռուբլի և 187,92 միլիոն դոլար) ։
2014 թվականի հոկտեմբերի 28-ին ընկերության կապիտալիզացիան հասավ 1 տրիլիոն ռուբլիի՝ Մոսկվայի ֆոնդային բորսայում։
«Մագնիտ»-ի եկամուտները 2014 թվականին աճել են 31.6%-ով և կազմել 762.7 մլրդ ռուբլի ։ 2015 թվականին եկամուտը աճել է 24.5%-ով` մինչև 950.6 մլրդ ռուբլիի ։
Արտաքին հղումներ
Կատեգորիա:1994 հիմնադրված ընկերություններ Կատեգորիա:Ինքնասպասարկման խանութներ Կատեգորիա:Ռուսաստանի ընկերություններ Կատեգորիա:Ռուսաստանի ապրանքանիշեր
Մերի Բրյուսթեր Հազելթոն
Մերի Բրյուսթեր Հազելթոն (Mary Brewster Hazelton, ), ամերիկացի դիմանկարչուհի։ Նա հաճախել է Բոստոնի գեղարվեստի թանգարանի դպրոցը, որտեղ հետագայում եղել է հրահանգիչ։ Բացի իր այլ նվաճումները՝ Հազելթոնը առաջին կինն էր, որը Ամերիկայի Միացյալ Նահանգներում տղամարդկանց և կանանց համար նախատեսված մրցանակն առաջինն ստացավ, երբ 1896 թվականին նա արժանացավ Դիզայնի ազգային ակադեմիայի Հալգարթեն մրցանակին։ Նրա դիմանկարները գտնվում են Մասաչուսեթս նահանգապետարանի, Հարվարդի համալսարանի, Փեյբոդի Էսեքս թանգարանի և Ուելեսլի պատմական միավորման հավաքածուներում։ Նա Ուելեսլիի Նկարիչների միության հիմնադիր անդամ էր, Բոստոնի նկարիչների միավորման կանոնադրության անդամ էր։ Նա իր հասուն կյանքն ապրել է քույրերի հետ Մասաչուսեթս նահանգի Ուելեսլի քաղաքի Հազելթոն ընտանեկան տանը։
Վաղ տարիներ
Մերի Բրյուսթեր Հազելթոնը ծնվել է 1868 թվականի նոյեմբերի 23-ին, Մասաչուսեթս նահանգի Միլթոն քաղաքում դոկտոր Այզեք Հիլզ Հազելթոնի (1838–1929) և Մերի Ալեն Բրյուսթեր Հազելթոնի (1843–1923) ընտանիքում ։ Հարվարդի քոլեջի շրջանավարտ բժիշկ Հազելթոնը որպես վիրաբույժի օգնական ծառայել է Միացյալ Նահանգների նավատորմում Քաղաքացիական պատերազմի ժամանակ։ Նա նորարար էր հոգեկան հիվանդների բուժման ոլորտում ։ Մերին ունեցել է եղբայր՝ Այզեք Բրյուսթեր (I. B.) Հազելթոնը (1873–1943) և երկու քույրեր՝ Օլիվիա Բոուդիչ Հազելթոնը (1873–1967) և Մարգարեթ Փեյջ Հազելթոնը (1876–1965) : Ընտանիքը 1873 թվականին տեղափոխվել է Ուելեսլի, Մասաչուսեթս ։ Նա սկսել է ստեղծել արվեստի գործեր դեռևս 1880-ական թվականներին, որոնք նա հաճախ ստորագրել էր իր մականվամբ՝ «Daisy» : 1886 թվականին Հազելթոնը ավարտել է Ուելեսլիի ավագ դպրոցը ։ Երեք քույրերն իրենց կյանքի ընթացքում միասին ապրել են Վաշինգտոնի փողոցում գտնվող 319 ընտանեկան տանը։ Տունը կոչվել է «Clapp House» և «Hazelton House» :
Կրթություն
Հազելթոնը հաճախել է Բոստոնի կերպարվեստի թանգարանի դպրոցը (MFAB): Նա եղել է Ֆիլիպ Հեյլի օգնական և ուսումն այնտեղ ավարտել է 1892 թվականին։ Ավարտելուց հետո նա եղել է Ֆրենկ Բենսոնի նկարչական դասընթացի օգնականը և հաջորդ տարի նա դարձել է նկարչության ուսուցչի օգնական ։ Թե՛ Բենսոնը, և թե՛ Տարբելը նշվում են որպես Բոստոնի իմպրեսիոնիստներ ։
Ռուպերտ Հյուզը նկարագրել է 1895 թվականին ստեղծված Հազելթոնի «Մարգարեթ» նկարը որպես «ավելին, քան իմպրեսիոնիզմի սովորական մասնիկ» ։ Նա սովորել է Փարիզի իմպրեսիոնիզմի նկարիչների հետ ։ 1899 թվականին Բոստոնի Կերպարվեստի թանգարանի ճանապարհորդական կրթաթոշակ շահելուց հետո նա սովորել է նաև Իսպանիայում, Անգլիայում, Նիդեռլանդներում և Իտալիայում ։ Հազելթոնը կազմակերպության առաջին շրջագայող գիտնականն էր և իր երկամյա ուսումնական ծրագրի յուրաքանչյուր տարվա ընթացքում ստացել է 800 ամերիկյան դոլար ։
Ոճ
Հազելթոնը այն կանանցից մեկն էր, որին հավաքորդ Էվերեթ Ջեյմսը նույնացրել է որպես «ուշագրավ անհատական գեղարվեստական հմտություն ցուցադրող», որը 19-րդ դարի վերջին Բոստոնում հաճախել է Գեղարվեստի թանգարանի դպրոց։ Սա այն ժամանակն էր, երբ կանայք չէին ճանաչվում իրենց անհատական ոճով և կարողություններով։ «Թարբելիտներ» արտահայտությունն օգտագործվում էր այն ժամանակ, երբ ցանկանում էին արտացոլել այն համոզմունքը, որ կանանց հմտությունները բխում են իրենց հովանավորներից, ինչպես Էդմունդ Ք. Թարբելը ։ Հասարակության մեջ ավելի մեծ դիրքը նպաստել է որոշ անհատ դիմանկարչուհիների անհատական և յուրօրինակ հատկությունների առաջ քաշմանը, «որոնք մրցակից կլինեին Թարբելին, Բենսոնին կամ Դե Քամփին»,- ասել է Ջեյմսը Antiques Journal-ում  ։
2001 թվականի Բոստոնի նկարիչների միավորման «Վաղ շրջանի նկարչուհիներ» հոդվածում Բոբ Ջեքմենը նշել է, որ Հազելթոնը նկարել է ստեղծագործ և հավակնոտ ոճով, որն իր մեջ ներառում էր «իմպրեսիոնիստական անփույթ ձև», որը մրցակից էր Բոստոնի շատ այլ նկարիչների աշխատանքների հետ։ Կոմպոզիցիայի և լույսի օգտագործման նրա տեխնիկական ունակությունները նկարագրվում են «Երկու քույրերը դաշնամուրի մոտ» նկարի օրինակով, որը նա ստեղծել է 1894 թվականին ։
Գործունեություն
Կանայք չեն շահել ոչ առանձին սեռով պայմանավորված հատուկ մրցանակներ մինչև 1896 թվականը, երբ Հազելթոնը արժանացել է Դիզայնի ազգային ակադեմիայի առաջին Հոլգարթեն մրցանակին՝ իր յուղաներկ «Արվեստանոցում» նկարի համար ։ Որոշվել է, որ այն լավագույն յուղանկարն է, որ ստեղծվել է ԱՄՆ-ում մինչև 35 տարեկան անձի կողմից այդ թվականին ։ Բոստոնի գեղարվեստի թանգարանը 1899 թվականին նրան պարգևատրել է առաջին ճանապարհորդական կրթաթոշակով ։ 1901 թվականին Նյու Յորքի Բուֆֆալո քաղաքում Համամերիկյան ցուցահանդեսում Հազելթոնն արժանացել է պատվավոր հիշատակման ։
Հազելթոնը 1904 թվականին ունեցել է արվեստանոց Բոստոնի հին Հարքուր շենքում, երբ հրդեհ է բռնկվել մի քանի նկարիչների աշխատասենյակում, ներառյալ՝ Հազելթոնի, Ջոզեֆ Դե Քեմփի և Ուիլյամ Մ. Փաքսթոնի։ Դրա հետևանքով մի խումբ նկարիչներ ծրագրել են նոր շինությունը, որը դարձել է Fenway Studios-ը (փողոց Իփսվիչ 30)։ Հազելթոնը եղել է նկարիչների նախնական խմբի մեջ, որոնք գրանցվել և կազմակերպել են ստուդիա 304 արվեստանոցի համար ։ 1906-1940 թվականներին նա ունեցել է արվեստանոց Ֆենվեյում ։
Աթենքի ագորա
Աթենքի ագորա (Αγορά της Αθήνας), Աթենքի քաղաքային հրապարակը, որը զբաղեցնում է մոտ 40 հա տարածք և տեղակայված է Աթենքի Ակրոպոլիս բլրի հյուսիսարևմտյան լանջին ։ Հունարեն ագորա բառը (ἀγορά) ծագել է «հավաքել, հրավիրել իմաստից»։ Դա համապատասխանել է ագորա իմաստին, որը նշանակել է գլխավոր հանդիպման վայր քաղաքում։ Հնում Աթենքի ագորան դարձել էր հասարակական կյանքի կենտրոն՝ քաղաքացիական կառավարմամբ և դատարանով, առևտրի կարևորագույն կենտրոններով։ Այն հարթակ էր հունական թատերական ներկայացումների (դրամա), սպորտային մրցույթների, ինտելեկտուալ քննարկումների համար։ 1931 թվականից Ամերիկյան դասական հետազոտության դպրոցը Աթենքում (ASCSA) Լեսլի Շիրայի ղեկավարությամբ ագորայի ամբողջ տարածքում իրականացնում են հնագիտական պեղումներ։ Այսօր ագորան հին Աթենքի պատմության հետ ծանոթանալ ցանկացող զբոսաշրջիկների սիրած վայրն է։
Մերի Բրյուսթեր Հազելթոն
Գործունեություն
1912 թվականին Ուելեսլիի Հիլզի առաջին ժողովի եկեղեցին լիազորել է Հազելթոնին, որը նրանց անդամ էր, նկարելու որմնանկարներ եկեղեցու համար ։ Մի որմնանկարը պատկերում էր քրիստոնեական չորս առաքինությունները՝ ճշմարտություն, ողորմածություն, արդարություն և հավատ՝ ութ ոտնաչափ բարձրությամբ երեք կնոջ և մեկ տղամարդու կերպարներով։ Տղամարդու կերպարն ունի սուր և կշեռք՝ ներկայացնելու արդարությունը։ Հազելթոնը նաև ստեղծել է չորս ավետարանիչների որմնանկարները և Սուրբ Երրորդության պատկերը ։
Աթենքի ագորա
Ագորայի առաջացումը Աթենքում
Աթենքում, ինչպես շատ ուրիշ հին հունական պոլիսներում ագորան, ինչպես շուկայի հրապարակը, առաջացել է աստվածների համար ստեղծված գլխավոր պաշտամունքային կենտրոնի մոտ։
Հին Աթենքում այդպիսի կենտրոն է հանդիսացել Ակրոպոլիսը՝ աչքի ընկնող տաճարային շինությունը՝ ամբողջ քաղաքի վրա բարձրացող։ Աթենքի ագորան տեղադրված է Ակրոպլիսից դեպի հյուսիս-արևմուտք։ Արեոպագոսի բլուրները շրջապատում են նրան հյուսիսից և արևմուտքից ։
Մերի Բրյուսթեր Հազելթոն
Գործունեություն
Առաջին համաշխարհային պատերազմի ժամանակ Հազելթոնը նախագծել է «Ազատության փոխառություն» քարոզչական պաստառը ՝ օգտագործելով իր «Հաղթանակի արձանագրում» նկարը ։ Նա 1915 թվականին ցուցադրել է «Նամակը» և «Անուրջ» նկարները Պանամա-Խաղաղօվկիանոսյան միջազգային ցուցահանդեսի ժամանակ Սան Ֆրանցիսկոյում, Կալիֆոռնիա, որտեղ նա ստացել է բրոնզե մեդալ ։ Նա 1916 թվականին շահել է ժողովրդական մրցանակ Նյուպորտում, Ռոդ-Այլենդ նահանգ «Սևազգեստ լեդի» նկարի համար ։ Նա նաև մրցանակ է նվաճել Նյուպորտում «Նամակը» նկարի համար ։ Ջոն Սինգեր Սարջենթը բնութագրել է նրան որպես «իր ժամանակի ամենաառաջավոր դիմանկարիչներից մեկը» ։
Աթենքի ագորա
Ագորայի առաջացումը Աթենքում
Հնագիտական պեղումները վկայում են այն մասին, որ մարդիկ ագորան որպես բնակավայր օգտագործվել են դեռևս վաղ ժամանակում` նեոլիթում՝ մոտ մ.թ.ա. 3000 թվականին։ Գտնվել են կավից պատրաստված իրեր ջրհորներում և փոսերում։ Ուշ հունական կամ Միկենյան քաղաքակրթության շրջանում (մ.թ.ա. 1550-1100 թվականներг) երկաթի դարում (մ.թ.ա. 1100-700 թվականներ) այստեղ գտնվել են գերեզմանոցներ և պալատական դամբարաններ առաջին շրջանում և հասարակ գերեզմաններ՝ փոսերի մեջ՝ երկրորդ շրջանում։ Գոյություն է ունեցել փոքր բնակչություն Մութ դարերում երկրաչափական շրջանում։ Շատ հետազոտողների կարծիքով, Աթենքում մ.թ.ա. VI դարում՝ Սոլոնի կառավարման ժամանակաշրջանում է որոշվում, որ այդտեղ լինի քաղաքային հրապարակը ։
Մերի Բրյուսթեր Հազելթոն
Գործունեություն
Հազելթոնը Ուելեսլիի Նկարիչների միության հիմնադիր անդամ էր, Բոստոնի նկարիչների միավորման կանոնադրության անդամ, ինչպես նաև Կոպլի ընկերության վաղ անդամ ։ Նա եղել է «Concord Art» ասոցիացիայի, Ամերիկյան արվեստների ֆեդերացիայի և Կոնեկտիկուտի գեղարվեստի ակադեմիայի անդամ ։
Աթենքի ագորա
Պատմություն
Առաջին հասարակական շինությունը Հարավարևելյան շատրվանն էր և 12 աստվածների զոհասեղանը՝ կառուցված մ.թ.ա. 520-ական թվականներին՝ այն ժամանակ, երբ Պիսիստրատը տիրան էր։ Աթենքում մ.թ.ա. 508-507 թվականներին դեմոկրատիայի հաստատման հետ մեկտեղ սկսեցին առավել ուշադրություն դարձնել հասարակական կյանքին, և շինարարությունն արագ ընդլայնվեց։ Սկզբում կառուցվեցին հին ուղղանկյուն շինություններ և կառավարական շենք՝ արքոնտի և բասիլևսի նստավայրը ։
Հյուսիսարևմտյան անկյունում դրված է քարից պատրաստված երկու սյուն ։ Ագորայի համար նոր կյանք սկսվեց, և այն սկսեց առավել նշանակալի դեր խաղալ։ Հույն-պարսկական պատերազմների ժամանակ (մ.թ.ա. 480-479 թվականներ) ագորան թալանվեց և կործանվեց։ Պարսկական զորքերին երկրից դուրս բերելուց հետո ագորան վերականգնվեց է և ինտենսիվորեն վերակառուցվեց մ.թ.ա. 4-րդ դարում։ Դա կապված էր Հին Աթենքի ծաղկման հետ։
Մերի Բրյուսթեր Հազելթոն
Մահ
Հազելթոնը կաթված է ստացել 1952 թվականին, ինչի պատճառով անցել է ձախ ձեռքով նկարելուն։ Նա մահացել է Նյուտոն-Ուելեսլի հիվանդանոցում 1953 թվականի սեպտեմբերի 13-ին ։
Աթենքի ագորա
Պատմություն
Ալեքսանդր Մակեդոնացու օրոք Աթենքը քաղաքական ճգնաժամ է ապրում, որին մ.թ.ա. II դարից մինչև նոր ժամանակաշրջան հաջորդում է մշակութային վերելքը։ Կառուցվում են Միջին և Հյուսիսային սյունաշարերը։ Ատտալայի սյունաշարը կառուցվում է Պերգամոնի թագավոր Ատտալա II-ի կողմից ։
Մերի Բրյուսթեր Հազելթոն
Մահ
1965 թվականին Ուելեսլի պատմական ընկերությունն սկսել է գնել Հազելթոնի նկարները իրենց հավաքածուի համար ։ Գրությունները, նամակագրությունները, էսքիզները, օրագրերը, լուսանկարները և այլ նյութեր ևս պահվում են Ուելեսլիի պատմական ընկերությունում ։
Աթենքի ագորա
Պատմություն
Սուլլայի կողմից Աթենքի  գրավումից հետո մ.թ.ա. 86 թվականին ագորայի շինությունների մեծ մասը ոչնչացվում է այն բանի համար, քանի որ Առաջին Միհրդատյան պատերազմի ժամանակ Աթենքը Պոնտոսի թագավորության կողմից էր և ոչ թե Հռոմեական կայսրության։
Մերի Բրյուսթեր Հազելթոն
Արտաքին հղումներ
Կատեգորիա:Ամերիկացի նկարչուհիներ Կատեգորիա:Ամերիկացի դիմանկարիչներ Կատեգորիա:20-րդ դարի ամերիկացի նկարիչներ Կատեգորիա:Կին արվեստագետներ Կատեգորիա:19-րդ դարի ամերիկացի նկարիչներ
Աթենքի ագորա
Պատմություն
Աթենքը ծաղկման է հասնում Օգոստոս Օկտավիանոսի ժամանակ (մ.թ.ա. 27-14)։ Մինչև I դարի կեսը ագորան մնում է ավերակ։ Հետագայում այնտեղ ստեղծվում է խեցեղենի արտադրություն, նաև վերամշակվում են մետաղն ու մարմարը։ Հադրիանոսի կառավարման ժամանակ (117-138) ագորան վերականգնվում է և ծաղկման հասնում ։ Մ.թ.ա. 15 թվականին ագորայի կենտրոնական մասում կոնսուլ Մարկուս Վիպսանիուս Ագրիպան թատերական ներկայացումների համար կառուցում է Ագրիպայի Օդեոնը ։ 267 թվականին գերուլները հիմքից քարուքանդ են անում ագորան։
IV-VI դարերում կառուցվում են քաղաքային շքեղ շենքեր, և Աթենքը վերապրում է իր վերջին ծաղկումը՝ կապված նորպլատոնականության հետ։ 395 թվականին Աթենքն ենթարկվում է վեստգոթերի հարձակմանը Ալարիկի գլխավորությամբ։ 580-ական թվականներին հարավայի սլավոնները գրավեցում և ավերում են ագորան, որն էլ նրան հասցնում է վերջնական անկման ։ X դարում ագորան վերածվում է բնակելի թաղամասի։ 1834 թվականին Աթենքը դառնում է Հունաստանի թագավորության մայրաքաղաքը և վերակառուցվում նոր հատակագծի հիման վրա ։
Առաջին պեղումներն այնտեղ իրականացրել են Աթենքի հնագիտական կենտրոնը (1857-1912 թվականներ) և Գերմանական հնագիտական ինստիտուտը (1896-1897 թվականներ)։ 1890-1891 թվականներին Աթենքի երկաթուղագծի կառուցման ժամանակ փորման աշխատանքներն իրականացնելիս պեղվել են ագորայի շինությունների հիմքերը։ 1931 թվականին Ջոն Դևիսոն Ռոքֆելլերի կողմից ֆինանսավորվող Աթենքում ամերիկյան դասական հետազոտության դպրոցը (ASCSA) սկսում է պեղումներ կատարել։ Դրանք շարունակվում են մինչև 1941 թվականը։ 1945 թվականին  շարունակվում են պեղումները և դրանք կատարվում են մինչև հիմա։ Պեղումների համար անհրաժեշտ է լինում քանդել ավելի քան 400 շինություն՝ 12 հեկտար տարածությամբ ։
XIX դարում վերականգնվում են չորս մարմարյա արձան։ 1953-1956 թվականներին Աթենքի ամերիկյան հետազոտությունների դպրոցը վերականգնում է Ատտալայի սյունասրահը՝ որպես Թանգարան ագորայի և Եկեղեցի սուրբ առաքյալների՝ հիմնված հիմնված մոտ 1000 թվականին։ 1972-1975 թվականներին անցկացվում են վերափոխման և պահպանողական աշխատանքներ ։
Պանաֆինեյան փողոց
Գլխավոր, լայն, խճապատ, ագորան անկյունային ձևով հատող փողոցը Պանաֆինեյան փողոցն էր։ Դրա լայնությունը 12-20 մետր էր ։ Դրա անվանումն ու առանձնահատուկ կոլորիտը կապված էր ժողովրդական Պանիֆինեյ տոնի հետ, որը կանոնավոր նշվում էր Աթենքում։ Տոնի ժամանակ Աթենաս աստվածուհու հագուստները այդ ճանապարհով Աթենքի քաղաքային դարպասով տեղափոխում են դեպի ակրոպոլիս ։ Տոնի շքեղության և հանդիսավորության մասին կարելի էր դատել Պարթենոնում կատարվածի հիման վրա։ Այնտեղ կարելի էր տեսնել հեծելազոր, մարտակառքեր, զոհաբերության համար նախատեսված կով և ոչխար։ Ճարտարապետները հոգացել էին, որպեսզի Աթենքի բնակիչները և քաղաքներից եկած հյուրերը հարմարավետ պայմաններում դիտեն ագորայում կատարվող իրադարձությունները։
Նկարագրություն
Հյուսիսային մասում՝ հրապարակի կենտրոնին մոտ, գտնվում է 12 աստվածների զոհասեղանը՝ կառուցված մ.թ.ա. 522-521 թվականներին։ Զոհասեղանը համարվում է Հին Աթենքի կենտրոնը և մեծ դեր խաղում ։ Ամենակարևոր շինությունները կառուցվել են ագորայի սյուների հիմքում՝ պայմանականորեն Արևմտյան դարպաս կոչվող ճանապարհին։ Թորոսը (մ.թ.ա. 470) շրջանաձև է, ծառայում է որպես հավաքատեղի բուլեի (500-ի խորհուրդ) համար ։ 500-ի խորհուրդը իշխանության օրենսդիր մարմին էր ։
Մետրունը (մ.թ.ա. դար II), շինություն է՝ 4 սենյակից բաղկացած և ճակատային մասում՝ սյունազարդ։ Այն ծառայում է որպես պաշտամունքի վայր Մայր աստծո համար, նաև պետական արխիվի պահպանման տեղ է ։ Հուշարձան նախահայրերի (մ.թ.ա. 350 թվական) եղել է երկար պատվանդան 10 բրոնզե արձանների համար, որոնք աթենական ցեղերի նախահայր հերոսներն են։
Ագորայի արևմտյան մասում գտնվում են Ապոլլոն Պատրուսայի տաճարի մնացորդները (մ.թ.ա. 325 թվական)՝ ճակատային մասում 4 հոնիական սյուներով ։ Հոնիական է կոչվում, քանի որ նվիրվում է Իոնին՝ իոնացիների (ցեղեր, որոնց առնչվում են աթենացիները) նախահորը։
Ագորայի հարավարևմտյան մասում գտնվել են մարմարյա սահմանապահ սյուներ (մ.թ.ա. 500 թվական)`դեպի հրապարակ մուտքը նշանակելու համար։ Դրանցից մեկի ուղղությամբ գտնվում է Սիմոնի արհեստանոցը` ըստ Դիոգենես Լաերտացու նրա մոտ հաճախ էր եղել Սոկրատեսը ։
Դեպի հարավ-արևմուտք անցնում է հարթավայրը, որը տանում է դեպի Պնիկսի բլուր։ Այստեղ է գտնվում արհեստանոցն ու բնակելի տունը` այսպես կոչված Պրեստարիոնը`նախկինում բանտ հանդիսացող կրաքարե շենքը, որտեղ մահապատժի էր դատապարտվել Սոկրատեսը.
Ագորայի Արևմտյան մասում գտնվում է հարավարևմտյան շատրվանը (մ.թ.ա. 340-325), հարավային սյունասրահ I (մ.թ.ա. 430-420), հարավային սյունասրահ II (II դար մ.թ.ա.), հարավարևելյան շատրվանը (մ.թ.ա. 530-520) և Դրամահատարանը (մ.թ.ա. 400)։ Սուրբ Առաքյալների բյուզանդական եկեղեցին կառուցված մոտ մ.թ.ա. 1000 թվականին ։
Մ.թ.ա. II դարում կառուցվում է միջին սյունասրահը, որը ծառայում էր որպես առևտրի կենտրոն և բաժանում էր հրապարակը երկու անհավասար մասի։ Հյուսիսային մասում մոտ մ.թ.ա. 15 թվականին Մարկ Վիպսանի Ագրիպպան կառուցել է Ագրիպայի Օդեոնը՝ մեծ համերգային սրահը։ Ավելի ուշ կառուցվել է Օդեոնի ճակատային մասը՝ հերոսների և տրիտոնների քանդակներով։ Օդեոնից հյուսիս գտնվում է Արեսի դորիական տաճարը՝ փոխադրված Պալինայից հռոմեական շրջանում ։ Արևելյան մասում գտնվող Ատալլայի սյունասրահը (մ.թ.ա. 159-138 ) ամբողջովին վերականգնվում է որպես ագորայի թանգարան ։
Հյուսիսային մասում հայտնաբերվում են Պոյկիլի հուշասյան ավերակները, որն իր անունն ստացել է փայտյա վահանակների վրա արված զարդանախշերի պատճառով ։
Արեոպագոս լեռան հյուսիսային ստորոտին հայտնաբերվել են մ.թ.ա. 5֊6֊րդ դարերի մեծ զարդարված շենքի ավերակները` այսպես կոչված «փիլիսոփայական դպրոցը», հավանաբար, նորպլատոնական։ Հարավային լանջին հայտնաբերվել են Հին դեմի տաճարների և բնակելի տների ավերակները` Դերպֆելդ Վիլհելմի և գերմանական հնագիտական ինստիտուտի 1890֊ական թվականների պեղումների համաձայն ։
Տաճարներ զոհարաններ և հովանավոր աստվածներ
Ամեն ինչ արված էր այն բանի համար, որ ագորան դառնար երկրպագության գլխավոր վայր` զիջելով միայն ակրոպոլիսին։ Հին Աթենքի ոսկե դարում կրոնը թափանցել էր հասարակական կյանքի բոլոր բնագավառները։ Այդ նշանակում էր, որ ի պատիվ տարբեր հովանավոր աստվածների ագորայում իրականացվող պաշտամունքը համարվում էր սրբազան։ Ագորայում նմանատիպ շինություններից հայտնի էր Հեփեստոսի տաճարը։
Ծանոթագրություններ
Կատեգորիա:Հին Հունաստան Կատեգորիա:Աթենքի հրապարակներ
ԱՄԲԵՐ զգուշացում
Տեղեկատվությունը տարածվում է առևտրային ռադիոկայաններով, արբանյակային ռադիոյով, հեռուստատեսությամբ, կաբելային հեռուստատեսությամբ։ Օգտագործվում են նաև էլեկտրոնային փոստը, կարճ հաղորդագրության ծառայությունը, էլեկտրոնային ճանապարհային նշանները և հեռուստատեսային վահանակները ։ ԱՄԲԵՐ զգուշացման համակարգը համագործակցում է Գուգլ-ի հետ, Բինգ-ի , և Facebook-ի հետ ։ Մարդիկ Գուգլ և Բինգ քարտեզները բացելուց ինքնաբերաբար կամ երեխայի կորած տարածքը քարտեզի վրա փնտրելուց տեսնում են ԱՄԲԵՐ զգուշացումը։ Սա համակարգի բաղադրիչ մաս է, որ գործում է ԱՄՆ-ում, և ներդրվում է Եվրոպայում։ Նրանք, ովքեր հետաքրքրված են ԱՄԲԵՐ զգուշացումները իրենց տարածքում SMS հաղորդագրությունների միջոցով բաժանորդագրվելու համար, կարող են այցելել Անլար ԱՄԲԵՐ զգուշացումների (Wireless Amber Alerts) կայք, որտեղ առաջարկվում են անվճար հաղորդագրություններ ։
Համակարգի անվանում
Թեև ԱՄԲԵՐ-ը համընկնում է America’s Missing: Broadcasting Emergency Response անվան հապավմանը, բայց համակարգը անվանվել է Ամբեր Հագերմանի՝ 9 տարեկան աղջկա անունով, որը առևանգվել և սպանվել է Արլինգթոնում 1996 թվականին։ Զոհերի անունով են անվանվել մի շարք ԱՄՆ նահանգների զգուշացման համակարգերը։ Օրինակ՝ Ջորջիայում՝ Levi's Call - Լևի Ֆրեդիի հիշատակին, Հավայիում՝ Maile Amber Alert - Մեյլի Ջիլբերտի հիշատակին և Արկանզասում՝ Morgan Nick Amber Alert - Մորգան Նիքի հիշատակին ։
Հաղորդագրություն տարածելու պարտադիր պայմաններ
Հաղորդումները տարածվում են արտակարգ իրավիճակների ազդանշանային համակարգի միջոցով, որը նախկինում օգտագործվում էր հիմնականում եղանակային տեսության, քաղաքացիական արտակարգ իրավիճակների կամ ազգային արտակարգ իրավիճակների ժամանակ ։ Զգուշացումները սովորաբար պարունակում են երեխայի և հնարավոր հանցագործի նկարագիրը ։ Կեղծ ահազանգերից և զգուշացումներից խուսափելու համար հաղորդագրությունը տարածելու չափանիշները բավականին խիստ են։ Յուրաքանչյուր պետության կամ ԱՄՆ նահանգ ԱՄԲԵՐ ահազանգման ակտիվացման իր չափանիշներն ունի։ Այնուամենայնիվ, ԱՄՆ Արդարադատության դեպարտամենտը ներկայացնում է հետևյալ «ուղեցույցը», որին հետևում են շատ երկրներ ։
Շատ իրավապահ մարմինները չեն օգտագործել թիվ 2 չափանիշը, երբ առևանգողը եղել է ծնողը և երեխայի կյանքին և առողջությանը սպառնացող վտանգ չի ենթադրվել։ 2013 թվականին, Արևմտյան Վիրջինիան առաջարկել է Սքայլարի օրենքը, որ թիվ 1՝ «Ամբեր զգուշացումը» գործարկելու չափանիշ չօգտագործվի։
Խորհուրդ է տրվում, որ ԱՄԲԵՐ զգուշացման տվյալները անմիջապես մուտքագրել Հետաքննությունների դաշնային բյուրոյի (FBI) և Ազգային հանցագործությունների տեղեկատվական կենտրոն։ Պետք է մուտքագրել երեխայի առևանգման հանգամանքները նկարագրող տեքստային տեղեկությունները և գործը նշել որպես երեխայի առևանգում։
Կանադայի թագավորական հեծյալ ոստիկանության (RCMP) պահանջները վերոնշյալ ցուցակի հետ գրեթե նույնն են ։ Երկու երկրների կազմակերպությունները զգուշացնում են միմյանց, երբ կասկած կա, որ հանցագործը կարող է հատել սահմանը։
Զգուշացման չափանիշներին չհամապատասխանող դեպքեր
ԱՄԲԵՐ զգուշացման չափանիշներին չհամապատասխանող միջադեպերի համար Միացյալ Նահանգների արդարադատության դեպարտամենտը մշակել է Երեխաների առևանգման դեմ պայքարի խմբերի (CART) ծրագիրը`աջակցելու տեղական գործակալություններին։ Այս ծրագիրը կարող է օգտագործվել բոլոր անհետ կորած երեխաների դեպքերում ԱՄԲԵՐ զգուշացման առկայությամբ կամ առանց դրա։ CART-ը կարող է օգտագործվել նաև 18 տարեկանից ցածր, տնից փախած երեխաների համար, որոնց կյանքը վտանգված է։ 2010 թվականի դրությամբ 225 արձագանքման թիմեր վերապատրաստվել են 43 երկրներում, ԱՄՆ-ում, Պուերտո Ռիկոյում, Բահամյան կղզիներում, Կանադայում և այլն ։
Համակարգի ստեղծման նախապայմանններ
1996 թվականի հունվարի 13-ին 9-ամյա Ամբեր Ռենա Հագերմանը (նոյեմբերի 25, 1986 - հունվարի 15, 1996) առևանգվել էր Արլինգտոնում, (Տեխաս) եղբոր հետ հեծանիվ քշելու ժամանակ։ Հարևանները, ովքեր ականատես են եղել առևանգմանը, այդ մասին հայտնել են ոստիկանությանը։ Ոստիկանությունը, ծնողները և հարևանները սկսել են փնտրել Ամբերին։ Առևանգելուց չորս օր անց կեսգիշերին նրա մարմինը հայտնաբերվել է ծառի տակ՝ պարանոցին կտրված վերքերով։ Հայտնաբերման վայրը առևանգման վայրից հինգ մղոն հեռու էր։ 2018 թվականի օգոստոսի դրությամբ, այդ առևանգման և սպանության մեջ կասկածվող դեռ չկա ։
Ամբերի մահվան օրերին Դոննա Ուիթսոնը կոչ է արել «խստագույն օրենքներ ընդունել առևանգողներին և սեռական հանցագործներին պատժելու համար» ։ Ամբերտի ծնողները շուտով հիմնել են «Մարդիկ սեռական ոճրագործության դեմ» (P.A.S.O) կազմակերպությունը։ Նրանք հավաքել են ստորագրություններ՝ հուսալով, որ Տեխասի օրենսդիր մարմինը երեխաներին պաշտպանելու համար ավելի խիստ օրենքներ ընդունի։
Աստծո տեղը միջազգային եկեղեցին «Մարդիկ սեռական ոճրագործության դեմ» կազմակերպությանը գրասենյակային տարածք է նվիրաբերել։ Կազմակերպության քայլերը տեղական մամուլում գրեթե ամենօրյա լուսաբանում են ստացել։ Տարբեր ընկերությունները նվիրաբերել են գրասենյակային պարագաներ, ներառյալ համակարգչային և ինտերնետ ծառայություններ։ Կոնգրեսական Մարտին Ֆրոստը, Մարկ Քլաասի օգնությամբ, պատրաստել է Ամբեր Հագերմանի երեխաների պաշտպանության ակտը։ Երկու Հագերման ծնողները ներկա են եղել, երբ նախագահ Բիլ Քլինթոնը օրենքի օրինագիծ էր ստորագրել, ստեղծելով սեռական հանցագործների ազգային ռեեստր ։ Ուիթսոնն ու Ռիչարդ Հագերմանը Տեխասում սկսել են հավաքել ստորագրություններ, որոնք նախատեսում էին ներկայացնել այդ ժամանակվա նահանգապետչ Ջորջ Բուշ կրտսերին։ Մարդիկ ուզում էին ավելի խիստ օրենքներ ընդունել սեռական ոճրագործների համար ։
1996 թվականի հուլիս ամսին Բրյուս Սայբերտը և Ռիչարդ Հագերմանը մասնակցել են Արլինգթոնում կայացած մամուլի սասուլիսի։ Սայբերտը 20 րոպեանոց ելույթում ասել է, որ տեղական ոստիկանությունը կարող է արագորեն օգնություն ստանալ լրատվամիջոցներից անհետ կորած երեխաներին գտնելու գործում։ Քլայդ ռադիոկայանի լրագրող Ջ. Ջ. Ուլերը ասուլիսից հետո դիմել է Դալլասի ոստիկանապետին և կիսվել Սայբերտի առաջարկով։ Որից հետո հիմնվել է ԱՄԲԵՐ զգուշացման համակարգը ։
Հաջորդ երկու տարիների ընթացքում ԱՄԲԵՐ զգուշացմները հեռարձակել են ռադիոկայանները։ 1998 թվականին Չայլդ Ալերթ (Child Alert) հիմնադրամը շրջակա համայնքներին երեխայի առևանգման կամ հայտնաբերվելու մասին տեղեկացնելու համար ստեղծել է առաջին լիարժեք ավտոմատացված՝ Զգուշացումների ծանուցման համակարգը (Alert Notification System) (ANS)։
Քննադատություն
Անկախ հետազոտողները հայտնում են, որ իշխանությունների և լրատվամիջոցների պնդումները, թե համակարգը մարդկային կյանքեր է փրկում՝ սուտ է։ Հիմնականում վերադառնում են խնամքի իրավունքից զրկված ծնողների կամ այլ բարեկամների առևանգած երեխաները, իսկ իսկական հանցագործների փախցրած երեխաները չեն փրկվում ։ Հետազոտողները նաև նշում են, որ կեղծ ահազանգերի առատությունը կարող է նպաստել հասարակությանը այդ երևույթին համակերպվելուն, նաև գովազդային վահանակների վրա երթևեկության պիկ ժամերին հայտված հայտարարությունները խանգարում են վարորդներին։ Վերջին դիտողությունը որոշ ԱՄՆ նահանգներում հաշվի է առնվել և նման գործողությունները սահմանափակվել են։ Շատ անգամ նշվում է, որ կեղծ ահազանգերի առատության ժամանակ ոստիկանությունը հանդես է գալիս ԱՄԲԵՐ զգուշացման համակարգի կողմից, առանց խստորեն հետևելու ԱՄՆ Արդարադատության դեպարտամենտի ահազանգի ակտիվացման ուղեցույցին ։
Արտաքին հղումներ
Կատեգորիա:1996 հիմնադրումներ Կատեգորիա:Երեխաների պաշտպանություն
Մանկական ճարպակալում
Մանկական ճարպակալման ժամանակ մարմնի ավելորդ ճարպը բացասաբար է անդրադառնում երեխայի առողջության կամ բարեկեցության վրա։ Քանի որ մարմնի ճարպի քանակությունը օրգանիզմում որոշելու մեթոդները դժվար են, ճարպակալման ախտորոշումը հաճախ հիմնված է BMI-ի (Մարմնի զանգվածի ինդեքս) վրա։ Երեխաների ճարպակալման աճի և առողջությանը հասցրած բազմաթիվ անբարենպաստ հետևանքների պատճառով այն ճանաչվում է որպես հանրային առողջության լուրջ խնդիր։ Ավելորդ քաշի տերմինը, քան ճարպակալումը, հաճախ օգտագործվում է մանկական ճարպակալումը քննարկելիս, հատկապես բաց քննարկման ժամանակ
Դասակարգում
Մարմնի զանգվածի ինդեքսը (BMI) նշել է, որ է ճարպակալումը երեխաների մոտ սկսվում է երկու տարեկանից համար ։ Այն որոշվում է քաշի և բարձրության հարաբերակցությամբ ։ Երեխաների BMI-ի համար նորմի սահմանը տարբերվում է տարիքից և սեռից։ Մինչդեռ 85-րդ տոկոսից բարձր BMI-ը սահմանվում է որպես ավելաքաշ, 95% գերազանցող կամ հավասար BMI-ն` որպես գիրություն, հիվանդությունների վերահսկման և կանխարգելման կենտրոնների կողմից ։ ԱՄՆ-ի կանխարգելիչ ծառայության աշխատանքային խումբը հաղորդել է, որ բարձր BMI-ով ոչ բոլոր երեխաները պետք է նիհարեն։ Բարձր BMI-ն կարող է բացահայտել քաշի հավանական խնդիր, բայց չի տարբերակում ճարպը կամ նիհար հյուսվածքը ։ Բացի այդ, BMI-ն սխալմամբ կարող է բացառել որոշ երեխաների, ովքեր ունեն ավելցուկային ճարպային հյուսվածք։ Հետևաբար ձեռնտու է լրացուցիչ զննումներ կատարել, ինչպիսիք են ճարպային հյուսվածքի կամ մաշկի ծալման չափումները ։
Հոգեբանական
Գեր երեխաների մոտ առաջացած առաջին խնդիրները սովորաբար հուզական կամ հոգեբանական են ։ Գեր երեխաները հաճախ իրենց հասակակիցների կողմից բռնություն են զգում ։ Ոմանք իրենց ընտանիքի կողմից ոտնձգությունների կամ խտրականության են ենթարկվում ։ Կարծրատիպերը շատ են և կարող են հանգեցնել ցածր ինքնագնահատականի և ընկճվածության ։
Ֆիզիկական
Մանկական ճարպակալումը, այնուամենայնիվ, կարող է հանգեցնել կյանքի համար վտանգավոր պայմանների՝ շաքարախտի, արյան բարձր ճնշման, սրտի հիվանդությունների, քնի հետ կապված խնդիրների, քաղցկեղի և այլ խանգարումների ։ Մյուս խանգարումների մի մասը ներառում է լյարդի հիվանդություն, վաղ սեռական հասունություն, ուտելու խանգարումներ, ինչպիսիք են անորեքսիան և բուլիմիան, մաշկի վարակները և ասթմա ու շնչառական այլ խնդիրներ ։ Պատանեկության շրջանում ճարպակալման վաղ ֆիզիկական հետևանքներն անդրադառնում են երեխայի գրեթե բոլոր օրգանների վրա՝ լեղապարկերը, հեպատիտը և ներգանգային ճնշման բարձրացումը ։ Պատանեկության շրջանում ճարպակալումը մեծացրել է բարձր տարիքում մահացության մակարդակը ։ 2008 թվականի ուսումնասիրությամբ պարզվել է, որ գիրացած երեխաները ունեն կարոտիդային զարկերակներ, որոնք վաղաժամ ծերացել են երեսուն տարի անց, ինչպես նաև խոլեսթերինի աննորմալ մակարդակները ։
Երկարաժամկետ էֆեկտներ
Երեխաները, ովքեր ճարպակալում են, հավանաբար մեծահասակների պես գեր են։ Այսպիսով, նրանք ավելի շատ ունենում են մեծահասակների առողջության հետ կապված խնդիրներից, ինչպիսիք են սրտի հիվանդությունը, 2-րդ տիպի շաքարախտը, ինսուլտը, քաղցկեղի մի քանի տեսակներ և օստեոարթրիտը։ Ուսումնասիրությունները ցույց են տվել, որ երեխաները, ովքեր 2 տարեկանից սկսած ճարպակալում են, ավելի հավանական է, որ մեծ տարիքում էլ կլինեն գեր ։ Ըստ «Նյու Յորք Թայմս»-ի մի հոդվածի, գեր երեխաներն ապրում են հինգ տարի ավելի քիչ ։
Պատճառները
Մանկական ճարպակալումը կարող է բերել մի շարք գործոնների, որոնք հաճախ գործում են համատեղ    ։ «Օբսոգեն միջավայրը» տարրերի այս խառնուրդի համար որոշված բժշկական տերմին է ։ Երեխայի ճարպակալման ամենամեծ ռիսկը կապված է երկու ծնողների ճարպակալումն հետ։ Դա կարող է արտացոլվել ընտանիքի միջավայրի և գենետիկայի կողմից ։ Կարող են առաջանալ նաև հոգեբանական գործոններից և երեխայի մարմնի տեսակից։ 2010 թվականի ուսումնասիրության մեջ նշվում է, որ մանկական ճարպակալումը, ամենայն հավանականությամբ, բնական ընտրության փոխազդեցության արդյունք է, որը նպաստում է նրանց ավելի շատ քրտնաջան էներգետիկ նյութափոխանակության ունեցողներին և այսօրվա էժան սնունդի հեշտ հասանելիությամբ և առօրյա կյանքում էներգիայի պակասի պահանջմունքներով ։ Գործոնները ներառում են տեխնոլոգիայի օգտագործման ավելացում, խորտիկների և կերակուրների մասնաբաժնի մեծացում, երեխաների ֆիզիկական գործունեության նվազում։ Ուսումնասիրության արդյունքում պարզվել է, որ այն երեխաները, ովքեր օգտագործում են էլեկտրոնային սարքեր օրական 3 և ավելի ժամ, ունեին ավելաքաշի ռիսկի 17-44%, կամ գիրության 10-61% աճ։ Մանկական ճարպակալումը տարածված է աֆրիկաամերիկյան և իսպանական համայնքների երեխաների շրջանում։ Դրա պատճառը հիմնականում այն է, որ երեխաները ավելի քիչ ժամանակ են ծախսում տնից դուրս գալու, խաղալու և ակտիվ մնալու համար ։
Գենետիկա
Մանկական ճարպակալումը հաճախ գենետիկական և շրջակա միջավայրի գործոնների միջև փոխազդեցության արդյունք է։ Ախորժակը և նյութափոխանակությունը վերահսկող զանազան գեներում պոլիմորֆիզմները անհատներին նախազգուշացնում են ճարպակալման դեպքում, երբ որ բավարար կալորիաներ կան։ Ավելի քան 200 գեն ազդում է քաշի վրա՝ որոշելով գործունեության մակարդակը, սննդի նախասիրությունները, մարմնի տեսակը և նյութափոխանակությունը ։ Ալֆա դիօքսիգենազ FTO ճարպակալման հետ կապված սպիտակուց ունենալը մեծացնում է և' ճարպակալման, և' շաքարախտի հավանականությունը ։ Որպես այդպիսին, ճարպակալումը մի շարք հազվագյուտ գենետիկ պայմանների հիմնական առանձնահատկությունն է, որոնք հաճախ առկա են մանկական տարիքում․
Երեխաների մոտ սկիզբ առած ծանր ճարպակալման 7%-ը պարունակում է մեկ տեղաբաշխում ։ Ուսումնասիրության արդյունքում պարզվել է, որ երկու գեր ծնողների սերունդների 80%-ը ճարպակալված են ։ Ճարպակալման տոկոսը, որը կարող է ժառանգվել գենետիկորեն, տատանվում է 6%-ից մինչև 85%, կախված հետազոտվող բնակչությունից ։
Ընտանեկան պրակտիկա
Վերջին տասնամյակների ընթացքում ընտանեկան պրակտիկան զգալիորեն փոխվել է, և այդպիսի մի շարք գործելակերպներ մեծապես նպաստում են մանկական ճարպակալմանը ։
Սոցիալական քաղաքականություն
Տարբեր համայնքներ և երկրներ որդեգրել են բազում սոցիալական պրակտիկա և քաղաքականություն, որոնք կա'մ օգտակար են, կա'մ վնասակար են երեխաների ֆիզիկական առողջության համար։ Այս սոցիալական գործոնները ներառում են.
Գովազդ
Անառողջ մթերքների գովազդումը կապված է երեխաների ճարպակալման մակարդակի հետ ։ Որոշ երկրներում քաղցրավենիքի, հացահատիկային և արագ սննդի ռեստորանների գովազդումը երեխաների հեռուստաալիքներով անօրինական է կամ սահմանափակված է ։ Լրատվամիջոցները՝ ծնողներին մեղադրում են անառողջ սննդի համար իրենց երեխաների պահանջները զիջելու մեջ ։
Սոցիալ-տնտեսական կարգավիճակը
Շատ ավելի տարածված է այն երիտասարդների համար, ովքեր ռասայական կամ էթնիկ փոքրամասնության կրողներ են, կամ նրանց համար, ովքեր ավելի ցածր սոցիալ-տնտեսական կարգավիճակ ունեն, ավելորդ քաշ ունենալ և զբաղվել ավելի քիչ առողջ վարքով և նստակյաց գործողություններով ։
Դիետա
Սննդառության սովորությունների հետևանքները երեխաների ճարպակալման վրա դժվար է որոշել։ Երեք տարվա պատահականորեն վերահսկվող ուսումնասիրությունների արդյունքնում, 1,704՝ 3-րդ դասարանի երեխաների մոտ, որն ապահովում էր օրական երկու առողջ սնունդ՝ վարժությունների ծրագիր և դիետիկ խորհրդատվություն, չկարողացան ցույց տալ մարմնի ճարպի տոկոսային զգալի նվազում՝ համեմատած վերահսկիչ խմբի հետ։ Դա մասամբ պայմանավորված էր նրանով, որ չնայած երեխաները հավատում էին, որ ավելի քիչ են ուտում, իսկական կալորիականության սպառումն չի նվազել միջամտությամբ։ Միևնույն ժամանակ դիտարկված էներգիայի ծախսերը խմբերի միջև մնացել են նույնը։ Դա տեղի է ունեցել, չնայած ճարպի ընդունումը նվազել է 34%-ից մինչև 27% ։ 5106 երեխաների երկրորդ հետազոտությունը ցույց տվեց նման արդյունքներ։ Չնայած երեխաները ուտում էին բարելավված սնունդ, BMI-ի վրա ազդեցություն չի հայտնաբերվել ։ Ինչո՞ւ այդ ուսումնասիրությունները չհանգեցրեցին մանկական ճարպակալումը զսպելու ցանկալի հետևանքին։ Փոփոխություններ կատարվել են հիմնականում դպրոցական միջավայրում, մինչդեռ զգացվում է, որ դրանք պետք է տեղի ունենան տանը, համայնքում և դպրոցում միաժամանակ՝ էական ազդեցություն ունենալու համար ։ Կալորիականությամբ հարուստ ըմպելիքները և ուտելիքները երեխաների համար մատչելի են։ Շաքարով լցված ըմպելիքների սպառումը կարող է նպաստել մանկական ճարպակալմանը։ 198 ամսվա ընթացքում 548 երեխաների ուսումնասիրության ընթացքում ճարպակալման հավանականությունը ավելացել է 1.6 անգամ` յուրաքանչյուր օրվա ընթացքում սպառվող յուրաքանչյուր լրացուցիչ ըմպելիքի համար ։ Կալորիականությամբ հարուստ, պատրաստված նախուտեստները հասանելի են շատ վայրերում։ Որոշ հետազոտություններ ցույց են տալիս, որ դպրոցներում անպիտան սննդի մատչելիության աճը կարող է կազմել վերջին տասնամյակում դեռահասների շրջանում միջին BMI-ի աճի բարձրացման մոտ մեկ հինգերորդ մասը ։ Արագ սննդի ռեստորաններում ուտելը շատ տարածված է երիտասարդների շրջանում, 7-ից 12-րդ դասարան սովորողների 75%-ը սպառում են արագ սնունդ ։ Արագ սնունդը ազդում է նաև մանկական ճարպակալման աճի վրա։ ՄաքԴոնալդսը ունի տասներեք կայքեր, որոնք ամեն ամիս դիտում են 365,000 երեխաներ և 294,000 պատանիներ։ Բացի այդ, արագ սննդի ռեստորանները խաղալիքներ են տալիս երեխաներին՝ դնելով սննդի մեջ, ինչը գրավում է երեխաներին, որպեսզի գնեն արագ սնունդ։ Երեխաների քառասուն տոկոսը խնդրում է իրենց ծնողներին ամեն օր տանել արագ սննդի ռեստորաններ։ Ներառյալ ուսումնասիրությունը, պարզել է, որ դպրոցների մերձակայքում գտնվող արագ սննդի ռեստորանները մեծացնում են ուսանողների՝ բնակչության շրջանում ճարպակալման վտանգը ։ Մեկից երկու տարեկան երեխաների մոտ կաթի ամբողջ սպառումը՝ 2%-ը, ոչ մի ազդեցություն չի ունեցել քաշի, հասակի կամ մարմնի ճարպի տոկոսի վրա։ Հետևաբար այս տարիքային խմբի համար խորհուրդ է տրվում օգտագործել կաթ։ Այնուամենայնիվ, պարզվել է, որ կաթնային քաղցրեղենը փոխարինելու միտումը հանգեցնում է ավելորդ քաշի ավելացման ։
Օրինական
Որոշ իրավասու մարմիններ օգտագործում են օրենքներ և կանոնակարգեր՝ երեխաներին և ծնողներին առաջնորդելու ուղղությամբ՝ ավելի առողջ սնունդ ընտրելու հարցում։ Երկու օրինակ է՝ կալորիաների հաշվարկման օրենքները և դպրոցներում զովացուցիչ ըմպելիքներ վաճառող մեքենաների արգելումը ։ Միացյալ Թագավորությունում ճարպակալման առողջապահական կազմակերպությունը կոչ է արել, որ պետք է քայլեր ձեռնարկել, որպեսզի նվազեցնեն մանկական գիրությունը, օրինակ, արգելելով գովազդներ՝ անառողջ սնունդի մասին մինչև երեկոյան 9:00։ Քննադատվել է Միացյալ Թագավորության ներկայիս կառավարության ձախողումը՝ սննդի մեջ շաքարի, ճարպի և աղի մեծ պարունակությունը։ Առողջապահության ոլորտի փորձագետները, առողջապահության ոլորտի ընտրության հանձնաժողովը և արշավի մասնակիցները նկարագրեցին պահպանողական պլանները երեխաների ճարպակալման վերաբերյալ՝ որպես «թույլ» և «ջրազերծված» ։